Tartalom

# Feltételes szöveg

Létrehozhat olyan mezőket a dokumentumban, amelyek egy szöveget jelenítenek meg a megadott feltételek teljesülése esetén. Például megadhat olyan feltételes szöveget, ami emlékeztetők sorozataként jelenik meg.

A feltételes szöveg beállítása ebben a példában két lépésben történik. Először létre kell hozni egy változót, majd pedig a feltételt.

## Egy feltételes változó megadásához

A példa első fele egy változó feltételállításhoz való létrehozásáról szól.

1. Válassza a Beszúrás - Mező - További mezők lehetőséget, majd kattintson a Változók fülre.

2. Kattintson a „Változó beállítása” pontra a Típus listában.

3. Írjon be egy nevet az új változónak a Név mezőbe, például: Emlékeztető.

4. Kattintson a „Szöveg” elemre a Formátum listában.

5. Az Érték mezőbe írja az 1 értéket, majd kattintson a Beszúrás gombra.
   A Formátum listában most az „Általános” formátum jelenik meg.

## Egy feltétel és egy feltételes szöveg megadásához

A példa második fele a teljesülendő feltétel meghatározásáról, és azon helykitöltő dokumentumba való beszúrásáról szól, amely a feltételes szöveg helyét jelöli.

1. Helyezze oda kurzort, ahová a feltételes szöveget be akarja szúrni.

2. Válassza a Beszúrás - Mező - További mezők lehetőséget, majd kattintson a Függvények fülre.

3. Kattintson a „Feltételes szöveg” elemre a Típus listában.

4. A Feltétel mezőbe írja be a következőt: Emlékeztető EQ "3". Más szóval a feltételes szöveg akkor fog megjelenni, ha a példa első részében megadott mezőben található változó értéke hárommal egyenlő.

   A 3-ast közrefogó idézőjelek azt jelzik, hogy a példa első részében megadott változó egy karaktersorozat.

5. Írja be a feltétel teljesülésekor megjelenítendő szöveget az Akkor mezőbe. A szöveg hosszára vonatkozóan gyakorlatilag nincs megkötés. Ebbe a mezőbe bekezdést is beszúrhat.

6. Kattintson a Beszúrás, majd a Bezárás gombra.

## A feltételes szöveg megjelenítéséhez

Ebben a példában a feltételes szöveg akkor jelenik meg, ha a feltételes változó értéke egyenlő lesz 3-al.

1. Állítsa a kurzort a példa első részében megadott mező elé, majd válassza a Szerkesztés - Mezők lehetőséget.

2. Az Érték mezőbe írja be a „3” értéket, majd kattintson a Bezárás gombra.

3. Ha a mezők nem frissülnek automatikusan, nyomja meg az F9 billentyűt.

Kapcsolódó témakörök

Felhasználói adatok lekérdezése mezőkben és feltételekben

Feltételes szöveg oldalak számához

Feltételek megadása

Feltételes operátorok listája

Támogasson minket!